Noi detalii cutremurătoare în cazul femeii drogate de soț pentru a fi violată de necunoscuți. Mărturia fiicei victimei: ”Mă fotografiase fără știrea mea, goală”
Fiica victimei și a principalului inculpat din procesul care s-a deschis luni la Avignon a depus vineri, 6 septembrie, prima sa mărturie în instanță, povestind ce a însemnat pentru ea să afle că tatăl său i-a drogat mama ani de zile și a oferit-o unor străini ca să o violeze, în timp ce el filma scenele de sex. Mai mult chiar, bărbatul a fotografiat-o și pe ea, fără să știe, probabil tot cu ajutorul drogurilor, în ipostaze nud.